gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નવી મૉનિટરી પૉલિસી કમિટીની ગિફ્ટ, વ્યાજદરોમાં આખરે ઘટાડો
You need an iframes capable browser to view this content.
ધિરાણનો વ્યાજદર ૦.૨૫ ટકા ઘટાડ્યો
દેશમાં પહેલી વાર રચાયેલી મૉનિટરી પૉલિસી કમિટી (MPC)એ એની પહેલી જ ઇનિંગ્સમાં ધિરાણના વ્યાજદરમાં ૦.૨૫ ટકાનો ઘટાડો કરીને આગામી દિવસોમાં હજી વધારે ઘટાડા આવવાની સંભાવનાનું નિર્માણ કર્યું છે. રીટેલ ફુગાવાનો દર અપેક્ષિત સ્તરે આવી ગયો હોવાથી કેન્દ્રીય બૅન્કની આ સમિતિએ રેપો-રેટ ૬.૫ ટકાથી ઘટાડીને ૬.૨૫ ટકા કરી દીધો છે. જોકે કૅશ રિઝર્વ રેશિયો યથાવત્ રાખવામાં આવ્યો છે.
ડૉ. ઉર્જિત આર. પટેલ રિઝર્વ બૅન્કના ગવર્નર બન્યા બાદની નાણાનીતિની આ પહેલી સમીક્ષામાં વ્યાજદર ઘટાડાતાં જાન્યુઆરી ૨૦૧૫ બાદ એકંદર ૧.૫ ટકાનો ઘટાડો થઈ ચૂક્યો છે. હવે બૅન્કો આ વખતે વ્યાજદર ઘટાડવાની બાબતે કેવો અભિગમ અપનાવે છે એ જોવું રહ્યું, કારણ કે એમણે અત્યાર સુધીમાં માત્ર ૦.૫ ટકાનો ઘટાડો કર્યો છે.
રેપો-રેટ એટલે બૅન્કો રિઝર્વ બૅન્ક પાસેથી નાણાં ઉછીનાં લે એ દર અને કૅશ રિઝર્વ રેશિયો એટલે બૅન્કોએ કેન્દ્રીય બૅન્ક પાસે ફરજિયાતપણે રાખવાનાં નાણાંનું પ્રમાણ. કેન્દ્રીય બૅન્ક આ બન્ને સાધનો તથા અન્ય માર્ગે માર્કેટમાં આવશ્યકતા મુજબ પ્રવાહિતા વધારે કે ઘટાડે છે.
આ ઘટાડાનો લાભ ૧ એપ્રિલ ૨૦૧૬ બાદ લેવાયેલી ફ્લેક્સિબલ વ્યાજદર ધરાવતી લોનને લાગુ પડશે. એ પહેલાં લોન લઈ ચૂકેલા લોકોને આ વ્યાજદર પ્રાપ્ત કરવા માટે એક વખત તક આપવામાં આવશે. જોકે MPCએ કરેલા આ ઘટાડાનો લાભ બૅન્કો ગ્રાહકો સુધી પહોંચાડશે તો જ આ પગલું સાર્થક ઠરશે. લાંબા ગાળે એની મોટી બચત થતી હોય છે.
રિઝર્વ બૅન્કની નાણાકીય વર્ષ ૨૦૧૬-’૧૭ની ચોથી દ્વિમાસિક નાણાનીતિની સમીક્ષાના મુખ્ય અંશો
દેશમાં પહેલી વાર મૉનિટરી પૉલિસી કમિટીએ વ્યાજદર બાબતે લીધો નિર્ણય
તમામ ૬ સભ્યોની સર્વાનુમતિથી નિર્ણય લેવાયો
રેપો-રેટ ૬.૫૦ ટકાથી ઘટાડીને ૬.૨૫ ટકા કરાયો
કૅશ રિઝર્વ રેશિયો ૪ ટકાના દરે યથાવત્
વર્તમાન નાણાકીય વર્ષમાં વૃદ્ધિનો દર ૭.૬ ટકા અંદાજિત
ચોમાસું સામાન્ય રહેતાં ઝડપથી આર્થિક વૃદ્ધિ થઈ શકશે
માર્ચ ૨૦૧૭ માટેનો ફુગાવાનો લક્ષ્યાંક પાંચ ટકા નિશ્ચિત કરાયો
સરકારે ખાદ્યાન્ન ફુગાવાને ઘટાડવા માટેનાં પગલાં જાહેર કર્યા હોવાથી નીતિવિષયક વ્યાજદર ઘટાડી શકાયો
નાની બચતના વ્યાજદર ઘટાડાયા હોવાથી બૅન્કોએ પણ ધિરાણના દર ઘટાડવા એવો અનુરોધ કરવામાં આવ્યો
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.